CELEX: 32019D2071
Language: et
Date: 2019-12-05 00:00:00
Title: Euroopa Parlamendi ja Nõukogu otsus (El) 2019/2071, 5. detsember 2019, millega nimetatakse ametisse Euroopa andmekaitseinspektor

6.12.2019   
               
               
                  ET
               
               
                  Euroopa Liidu Teataja
               
               
                  LI 316/1
               
            
         EUROOPA PARLAMENDI JA NÕUKOGU OTSUS (El) 2019/2071,
         5. detsember 2019,
         millega nimetatakse ametisse Euroopa andmekaitseinspektor
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. oktoobri 2018. aasta määrust (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ, (1) eelkõige selle artikli 53 lõiget 1,
         võttes arvesse Euroopa Komisjoni poolt 30. oktoobril 2019 vastavalt määruse (EL) 2018/1725 artikli 53 lõikele 1 pärast avalikku kandideerimiskutset koostatud kandidaatide nimekirja Euroopa andmekaitseinspektori ametisse nimetamise kohta
         ning arvestades järgmist:
         
                     (1)
                  
                  
                     Euroopa Parlamendi ja nõukogu otsusega 2014/886/EL (2) nimetati Giovanni Buttarelli Euroopa andmekaitseinspektoriks ja Wojciech Rafał Wiewiórowski inspektori asetäitjaks ajavahemikuks 4. detsembrist 2014 kuni 5. detsembrini 2019.
                  
               
                     (2)
                  
                  
                     Giovanni Buttarelli suri 20. augustil 2019. Määruse (EL) 2018/1725 artikli 100 lõike 4 kohaselt asendas Euroopa andmekaitseinspektorit seetõttu inspektori asetäitja 5. detsembril 2019 lõppeva inspektori asetäitja ametiaja lõppemiseni.
                  
               
                     (3)
                  
                  
                     Euroopa andmekaitseinspektor tuleb Euroopa Parlamendi ja nõukogu ühisel kokkuleppel ametisse nimetada viieks aastaks alates 6. detsembrist 2019,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ajavahemikuks 6. detsembrist 2019 kuni 5. detsembrini 2024 nimetatakse Euroopa andmekaitseinspektoriks Wojciech Rafał Wiewiórowski.
         
         
            Artikkel 2
            Käesolev otsus jõustub 5. detsembril 2019.
         
         
            Brüssel, 5. detsember 2019
            
               
                  Euroopa Parlamendi nimel
               
               
                  President
               
               D. M. SASSOLI
            
            
               
                  Nõukogu nimel
               
               
                  eesistuja
               
               M. LINTILÄ
            
         
         
            (1)  ELT L 295, 21.11.2018, lk 39.
         
            (2)  Euroopa Parlamendi ja nõukogu 4. detsembri 2014. aasta otsus 2014/886/EL, mis käsitleb Euroopa andmekaitseinspektori ja inspektori asetäitja ametisse nimetamist (ELT L 351, 9.12.2014, lk 9).